TACC คว้าสิทธิ์การ์ตูนแบรนด์ “San-X” ครอบคลุม 7 ประเทศ นาน 4 ปี
TACC คว้าสิทธิ์การ์ตูนแบรนด์ดังจากญี่ปุ่น “San-X” ครอบคลุม 7 ประเทศ นาน 4 ปี พร้อมตั้งเป้ารายได้ปี 61 โต 10% หลังเดินหน้าพัฒนาสินค้าใหม่ป้อนตลาด 2-3 ผลิตภัณฑ์
21 มี.ค. 2561

นายชัชชวี วัฒนสุข ประธานกรรมการบริหาร บริษัท ที.เอ.ซี.คอนซูเมอร์ จำกัด (มหาชน) หรือ TACC เปิดเผยว่า ปีนี้บริษัทได้เซ็นสัญญา Licensing Agreement กับบริษัท Ingram ประเทศญี่ปุ่น ซึ่งเป็นตัวแทนอนุญาตให้ใช้สิทธิ์ของบริษัท San-X ประเทศญี่ปุ่น (Licensor) ระยะเวลาของสัญญา 4 ปี
โดย TACC จะเป็นตัวแทนที่ดูแล Licensee ครอบคลุม 7 ประเทศ ได้แก่ ไทย สิงคโปร์ มาเลยเซีย กัมพูชา เมียนมา ลาว และเวียดนาม โดยคาแรคเตอร์ของ San-X ได้แก่ Rilakkuma, Sumikko Gurashi, Sentimental Circus, Kamonohashikamo และ Mamegoma
ขณะที่ในปีนี้บริษัทเป้าหมายรายได้เติบโต 10% จากปีก่อน โดยมีแผนเดินหน้าพัฒนาสินค้าใหม่ เพื่อป้อนเข้าสู่ตลาดประมาณ 2-3 ผลิตภัณฑ์ จะช่วยสร้างการเติบโตของธุรกิจอย่างรวดเร็ว และมีความยั่งยืน ทั้งในธุรกิจ B2B และ B2C